Document ID: 31982L0504

31982L0504
L 230/35
JURNALUL OFÍCIAL AL UNIUNII EUROPENE
DIRECTIVA CONSILIULUI
din 12 iulie 1982
de modificare a Directivei 78/663/CEE de stabilire a criteriilor specifice de puritate pentru emulsificatori, stabilizatori, agenți de îngroșare și agenți de coagulare pentru utilizarea în produse alimentare
(82/504/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 74/329/CEE a Consiliului din 18 iunie 1974 de apropiere a legislațiilor statelor membre privind emulgatorii, stabilizatorii, agenții de îngroșare și agenții gelifianți destinați utilizării în produsele alimentare (1), astfel cum a fost modificată ultima dată prin Directiva 80/597/CEE (2), în special articolul 7 alineatul (1),
având în vedere propunerea Comisiei,
întrucât Directiva 78/663/CEE (3) a Consiliului stabilește criteriile de puritate specifice pentru emulgatori, stabilizatori, agenți de îngroșare și agenți gelifianți destinați utilizării în produsele alimentare;
întrucât Directiva 80/597/CEE a modificat anexa I la Directiva 74/329/CEE, astfel încât să fie autorizată utilizarea gumei de xantan (E 415) și a celulozei pudră [E 460 -- (ii)] și, din acest motiv, trebuie stabilite criteriile de puritate pentru substanțele respective și să se modifice în mod corespunzător nomenclatura substanței E 460;
întrucât Directiva 78/663/CEE prevede că, în ceea ce privește substanțele E 474 și E 477, Consiliul, hotărând în unanimitate în temeiul unei propuneri din partea Comisiei, poate să decidă efectuarea modificărilor necesare până la 31 decembrie 1981;
întrucât criteriile de puritate pentru substanțele E 400, E 401, E 402, E 403, E 404 și E 405 trebuie să se modifice pentru a se ține seama de progresul științific, în special în ceea ce privește metodele de analiză,
ADOPTĂ PREZENTA DIRECTIVĂ:
Articolul 1
Directiva 78/663/CEE se modifică după cum urmează:
1.
Articolul 2 se înlocuiește cu următorul text:
„Articolul 2
În ceea ce privește substanțele menționate în anexă sub titlul E 477, statele membre pot autoriza, până la 31 decembrie 1984, utilizarea în produsele alimentare a unui produs cu un conținut de cel mult 4 % dimer și trimer de 1,2 propan-diol”.
2.
Anexa se modifică după cum urmează:
(a)
La titlurile E 400, E 401, E 402, E 403, E 404 și E 405 rubricile referitoare la substanța insolubilă în NaOH diluat se elimină, iar textul rubricilor referitoare la cenușă insolubilă în acid se înlocuiește cu textul „cel mult 2 %”.
(b)
Între E 414 și E 420 -- (i) se inserează următorul text:
„E 415 - gumă de xantan
Descrierea chimică:
Guma de xantan este o polizaharidă de masă moleculară mare, produsă prin fermentarea în cultură pură a unui carbohidrat cu Xanthomonas campestris, purificată prin extracție cu etanol sau izopropanol, uscată și măcinată. Conține D-glucoză și D-manoză ca unități principale de hexoză, precum și acid D-glucoronic și acid piruvic și este preparată ca sare de sodiu, potasiu sau calciu. Soluțiile sale sunt neutre.
Descriere
Pudră de culoare crem.
Conținut
Guma de xantan degajă, raportat la materia uscată, cel puțin 4,2 % și cel mult 5,0 % bioxid de carbon.
Substanță volatilă
Cel mult 15 %, pe baza unei determinări prin uscare la 105 °C timp de 2½ ore.
Cenușă
Cel mult 16 %, raportat la materia uscată, pe baza unei determinări la 600 °C, după uscare la 105 °C, timp de patru ore.
Acid piruvic
Cel puțin 1,5 %.
Azot
Cel mult 1,5 %.
Izopropanol
Cel mult 750 mg/kg.
Criterii microbiologice
Celule viabile de Xanthomonas campestris - absente.”
(c)
Numărul „E 460” devine numărul „E 460 -- (i)”.
(d)
Între E 460 -- (i) și E 461 se inserează următorul text:
„E 460 - (ii) Celuloză pudră
Descrierea chimică
Celuloza pudră este o celuloză purificată, dezintegrată mecanic, preparată prin prelucrarea alfa-celulozei obținute direct dintr-un material vegetal fibros. Are o masă moleculară de 1,6 × 105 sau mai mare.
Descriere
Pudră de culoare albă, inodoră.
Conținut
Cel puțin 92 % (C12H20O10)n.
Substanță volatilă
Cel mult 7 %, pe baza unei determinări prin uscare la 105 °C timp de trei ore.
pH
Se agită, timp de 20 de minute, 5 g cu 40 ml de apă fără bioxid de carbon, după care se centrifughează. pH-ul lichidului supernatant este între 5,0 și 7,5.
Cenușă sulfatată
Cel mult 0,3 %, pe baza unei determinări la 800 ± 25 °C.
Substanță solubilă în apă
Cel mult 1 %.”
(e)
La E 474:
-
Ultima teză a textului rubricii referitoare la descrierea chimică se înlocuiește cu următorul text:
„La prepararea acestora nu se poate utiliza nici un solvent organic în afară de ciclohexan, dimetilformamidă, acetat de etil, izobutanol și izopropanol”.
-
Se adaugă următoarea rubrică nouă:
„Conținutul total de ciclohexan și izobutanol:
Cel mult 10 mg/kg individual sau în combinație.”
(f)
La E 477, rubrica referitoare la dimerul și trimerul de 1,2 propan-diol se înlocuiește cu următorul text:
„Cel mult 0,5 %”.
Articolul 2
Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1984. Statele membre informează de îndată Comisia cu privire la aceasta.
Articolul 3
Prezenta directivă se adresează statelor membre.
Adoptată la Bruxelles, 12 iulie 1982.

Labels: 3
17
16